proxectonos/corpus_dominio_legal_administrativo_tmp huggingface dataset:
EXTRACTO da Orde do 2 de xuño de 2023 pola que se convocan os premios extraordinarios na modalidade de ensinanzas artísticas profesionais nos ámbitos de música, de danza, e de artes plásticas e deseño na Comunidade Autónoma de Galicia correspondentes ao curso 2022/23 (código de procedemento ED311F).
Consellería de Cultura, Educación, Formación Profesional e Universidades — III. Outras disposicións — 16/06/2023

BDNS (Identif.): 702938.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
Alumnado que finalizou as ensinanzas profesionais de Música, de Danza ou de ciclos formativos de grao superior de Artes Plásticas e Deseño no curso 2022/23, nun centro docente da Comunidade Autónoma de Galicia, cunha nota media igual ou superior a 8,75 nos dous últimos cursos das ensinanzas profesionais de Música ou de Danza ou cunha nota media final igual ou superior a 8,75 no ciclo formativo de grao superior de Artes Plásticas e Deseño cursado.
Segundo. Obxecto
Convocar, en réxime de concorrencia competitiva, os premios extraordinarios na modalidade de ensinanzas artísticas profesionais nos ámbitos de música, de danza, e de artes plásticas e deseño para o alumnado que finalizou as ensinanzas profesionais de Música, de Danza ou de ciclos formativos de grao superior de Artes Plásticas e Deseño, no curso 2022/23 nun centro docente da Comunidade Autónoma de Galicia.
Terceiro. Bases reguladoras
Orde do 2 de xuño de 2023 pola que se convocan os premios extraordinarios na modalidade de ensinanzas artísticas profesionais nos ámbitos de música, de danza, e de artes plásticas e deseño na Comunidade Autónoma de Galicia correspondentes ao curso 2022/23 (código de procedemento ED311F).
Cuarto. Importe
A dotación total é de 6.000 euros e non poderá exceder os 1.000 euros por premio.
Quinto. Prazo de presentación de solicitudes
O prazo de presentación de solicitudes será dun mes, contado desde o día seguinte ao da publicación desta convocatoria no Diario Oficial de Galicia. Entenderase como último día de prazo o correspondente ao mesmo ordinal do día da publicación. Se o último día de prazo for inhábil, entenderase prorrogado ao primeiro día hábil seguinte e, se no mes do vencemento non houber día equivalente ao inicial do cómputo, entenderase que o prazo finaliza o último día do mes.
Santiago de Compostela, 2 de xuño de 2023
EXTRACTO da Orde do 6 de xuño de 2023 pola que se establecen as bases reguladoras para a concesión de subvencións, en réxime de concorrencia competitiva, a federacións deportivas de Galicia para o desenvolvemento do Plan Corresponsables a través da realización de actividades de animación sociodeportiva, e se procede á súa convocatoria para o ano 2023 (código de procedemento DE402B).
Vicepresidencia Segunda e Consellería de Presidencia, Xustiza e Deportes — III. Outras disposicións — 16/06/2023

BDNS (Identif.): 702258.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (https://www.pap.minhap.gob.es/bdnstrans/index).
Primeiro. Entidades beneficiarias
Poderán ser entidades beneficiarias destas subvencións as federacións deportivas de Galicia inscritas no Rexistro de Entidades Deportivas de Galicia.
Segundo. Obxecto
Esta orde ten por obxecto aprobar as bases reguladoras polas cales se rexerá a convocatoria de subvencións da Vicepresidencia Segunda e Consellería de Presidencia, Xustiza e Deportes, en réxime de concorrencia competitiva, a federacións deportivas de Galicia, para o desenvolvemento do Plan Corresponsables a través de actividades de animación sociodeportiva.
Terceiro. Bases reguladoras
Orde do 6 de xuño de 2023 pola que se establecen as bases reguladoras para a concesión de subvencións, en réxime de concorrencia competitiva, a federacións deportivas de Galicia para o desenvolvemento do Plan Corresponsables a través da realización de actividades de animación sociodeportiva, e se procede á súa convocatoria para o ano 2023 (código de procedemento DE402B).
Cuarto. Importe
Para o financiamento desta convocatoria destínase, con cargo á anualidade 2023, crédito por importe total de dous millóns setecentos setenta e tres mil noventa e cinco euros (2.773.095 €), con cargo á aplicación orzamentaria 06.02.441A.481.0 dos orzamentos xerais da Comunidade Autónoma.
Quinto. Prazo para presentar as solicitudes
O prazo de presentación de solicitudes será dun mes, contado desde o día seguinte ao da publicación desta orde no Diario Oficial de Galicia.
Santiago de Compostela, 6 de xuño de 2023
RESOLUCIÓN do 12 de xuño de 2023, da Secretaría Xeral Técnica e do Patrimonio da Consellería de Facenda e Administración Pública, pola que se dá publicidade da Resolución do 31 de maio de 2023 de encomenda á Fundación Semana Verde de Galicia para o desenvolvemento das probas de acceso a distintos corpos e categorías da Administración.
Consellería de Facenda e Administración Pública — III. Outras disposicións — 20/06/2023

De conformidade co disposto no artigo 8 da Lei 19/2013, do 9 de decembro, de transparencia, acceso á información pública e bo goberno, dáse publicidade da encomenda da Consellería de Facenda e Administración Pública á Fundación Semana Verde de Galicia, que ten as seguintes características:
Actividade: a Fundación Semana Verde de Galicia prestaralle á Consellería de Facenda e Administración Pública o apoio ao desenvolvemento das probas dos seguintes procesos selectivos:
Natureza e alcance da xestión do encargo: encargo a medios propios por ter a Fundación Semana Verde de Galicia a consideración de medio propio instrumental e de servizo técnico da Administración xeral da Comunidade Autónoma, en cumprimento do disposto nos artigos 10 e 47 e seguintes da Lei 16/2010, do 17 de decembro, de organización e funcionamento da Administración xeral e do sector público autonómico de Galicia.
Orzamento: 914.510,49 €. O gasto derivado deste encargo imputarase á aplicación orzamentaria 23.04.124A.226.13 (código de proxecto 2015/00187) dos orzamentos xerais da Comunidade Autónoma para 2023 e 2024, en que existe crédito adecuado e suficiente.
Esta operación non está suxeita a IVE, segundo o establecido no artigo 7.8 da Lei 37/1992, do 28 de decembro, do imposto sobre o valor engadido.
Santiago de Compostela, 12 de xuño de 2023
EXTRACTO da Orde do 6 de xuño de 2023 pola que se establecen as bases reguladoras para a concesión de subvencións, de carácter plurianual e en réxime de concorrencia competitiva, dirixidas a entidades deportivas para a construción, reforma, reparación, adecuación ou mellora de instalacións deportivas, e se convoca para os anos 2023 e 2024 (código de procedemento DE401D).
Vicepresidencia Segunda e Consellería de Presidencia, Xustiza e Deportes — III. Outras disposicións — 20/06/2023

BDNS (Identif.): 703564.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Entidades beneficiarias
Poderán ser entidades beneficiarias destas subvencións as entidades deportivas inscritas no Rexistro de Entidades Deportivas de Galicia que, con carácter previo á resolución de concesión da axuda, teñan as súas instalacións inscritas no Rexistro de Instalacións Deportivas de Galicia
Segundo. Obxecto
Esta orde ten por obxecto establecer as bases reguladoras e a convocatoria de subvencións, de carácter plurianual para os anos 2023 e 2024, en réxime de concorrencia competitiva, dirixidas ás entidades deportivas de Galicia, para a construción, reforma, reparación, adecuación ou mellora de instalacións deportivas (código de procedemento DE401D).
Quedan excluídas as actuacións de mellora da eficiencia enerxética nas instalacións deportivas.
Terceiro. Bases reguladoras
As bases reguladoras polas cales se rexerá a convocatoria de subvencións son as aprobadas a través da Orde do 6 de xuño de 2023, da Vicepresidencia Segunda e Consellería de Presidencia, Xustiza e Deportes pola que se establecen as bases reguladoras para a concesión de subvencións de carácter plurianual e en réxime de concorrencia competitiva, dirixidas a entidades deportivas para a construción, reforma, reparación, adecuación ou mellora de instalacións deportivas, e se procede a súa convocatoria para os anos 2023 e 2024 (código de procedemento DE401D).
Cuarto. Importe
Para conceder estas subvencións destinaranse 1.293.075,39 € € con cargo á aplicación orzamentaria 06.02.441A.781.0, dos orzamentos xerais da Comunidade Autónoma de Galicia. Na anualidade 2023 destinaranse 593.075,39 € e na anualidade 2024 destinaranse 700.000,00 €.
Quinto. Prazo para presentar as solicitudes
O prazo de presentación de solicitudes será dun mes, contado a partir do día seguinte ao da publicación desta orde no
Diario Oficial de Galicia.
Santiago de Compostela, 6 de xuño de 2023
ORDE do 23 de xuño de 2023 pola que se dispón o nomeamento do presidente da Autoridade Portuaria de Vigo.
Consellería do Mar — II. Autoridades e persoal — 27/06/2023

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, establece no seu artigo 31, número 1, que o presidente da autoridade portuaria será designado e separado polo órgano competente da comunidade autónoma.
Para dar cumprimento ao disposto no devandito precepto, o Consello da Xunta de Galicia acordou, o 16 de setembro de 2010, facultar a persoa titular da consellería competente en materia de portos para a designación e separación dos presidentes das autoridades portuarias dos portos de interese xeral do Estado en Galicia.
En consecuencia,
O nomeamento de Carlos Botana Lagarón como presidente da Autoridade Portuaria de Vigo.
Santiago de Compostela, 23 de xuño de 2023
RESOLUCIÓN do 10 de maio de 2023, da Dirección Xeral de Relacións Laborais, pola que se dispón a inscrición no rexistro e a publicación da acta da Comisión Paritaria do Convenio colectivo de actores e actrices de teatro de Galicia, na cal se actualizan as táboas salariais para o ano 2023.
Consellería de Promoción do Emprego e Igualdade — III. Outras disposicións — 21/06/2023

Visto o texto da acta da Comisión Paritaria do Convenio colectivo de Actores e Actrices de teatro, de Galicia na cal se actualizan as táboas salariais para o ano 2023, que se subscribiu con data do 24 de marzo de 2023, entre a representación da organización empresarial Escena Galega e Agadic e a representación legal dos traballadores e traballadoras das centrais sindicais UGT, CIG, CC.OO. e AAAG, e de conformidade co disposto no artigo 90, números 2 e 3, do Real decreto lexislativo 2/2015, do 23 de outubro, polo que se aproba o texto refundido da Lei do Estatuto dos traballadores, e no Real decreto 713/2010, do 28 de maio, sobre rexistro e depósito de convenios colectivos, acordos colectivos de traballo e plans de igualdade.
A Dirección Xeral de Relacións Laborais
Primeiro. Ordenar o seu rexistro e depósito no Rexistro de Convenios e Acordos Colectivos de Traballo da Comunidade Autónoma de Galicia (Regcon), creado mediante a Orde do 29 de outubro de 2010 (DOG nº 222, do 18 de novembro).
Segundo. Dispoñer a súa publicación no Diario Oficial de Galicia.
Santiago de Compostela, 10 de maio de 2023
En Santiago de Compostela, sendo ás 11.30 horas do día 24 de marzo de 2023, reúnese telematicamente a Comisión Paritaria do Convenio Colectivo de Actores e Actrices de teatro de Galicia.
Parte empresarial:
– Patricia de Lorenzo González (Escena Galega).
– Francisco Javier Núñez Alonso (Agadic).
Parte sindical:
– Ramón Dopico López (UGT).
– María Teresa Pérez Pardo (CC.OO.).
– Adolfo Naya Fernández (CIG).
– Antonio Salgado Rodríguez (AAAG).
– José Luis López Roca (AAAG).
O obxecto desta reunión é a actualización das táboas salariais do Convenio Colectivo de Actores e Actrices de Teatro de Galicia.
Logo do debate e análise da dita cuestión por parte das representacións integrantes desta comisión, procede reflectir en acta o seguinte:
Primeiro. Esta comisión paritaria acorda, por unanimidade, proceder á actualización das táboas salariais do Convenio colectivo de actores e actrices de teatro de Galicia para o ano 2023, de conformidade co contido dos dous anexos que se achegan a esta acta.
Segundo. Esta comisión delega no persoal habilitado do Consello Galego de Relacións Laborais a realización dos trámites de depósito, rexistro e publicación desta acta perante a autoridade laboral competente.
E non tendo máis asuntos que tratar, levántase a reunión, ás 12.00 horas do día sinalado no encabezamento, e expídese para o efecto esta acta, que asinan en proba de conformidade as persoas relacionadas en nome de todas e cada unha das representacións asistentes.
Retribución persoal artístico das compañías institucionais 2023
Retribucións:
– Protagonista: 3.186,59.
– Principal: 2.396,49.
– Secundario/a: 1.794,19.
RESOLUCIÓN do 16 de xuño de 2023 pola que se ordena a publicación do Acordo do Consello da Xunta de Galicia, do 15 de xuño de 2023, pola que se aproba a modificación da relación de postos de traballo da Consellería de Cultura, Educación, Formación Profesional e Universidades.
Consellería de Facenda e Administración Pública — III. Outras disposicións — 27/06/2023

A aprobación da modificación da relación de postos de traballo da Consellería de Cultura, Educación, Formación Profesional e Universidades xustifícase polas razóns indicadas no punto primeiro do acordo.
Esta modificación da relación de postos de traballo é unha modificación parcial que contén cambios de diversa natureza polo que, por razóns de eficacia e operatividade, se considera máis axeitada a publicación completa, e non parcial, dos postos pertencentes aos centros de destino nos servizos centrais, de tal xeito que figuran postos cuxas características foron aprobadas en modificacións anteriores.
Nesta publicación figuran tamén postos cuxas excepcionalidades de cobertura polo sistema de libre designación foron clasificadas polo Acordo do Consello da Xunta de Galicia, do 29 de xullo de 2021, polo que se aproba a relación de postos de traballo da Consellería Facenda e Administración Pública (DOG núm. 152, do 10 de agosto).
En consecuencia, por proposta da Consellería de Cultura, Educación, Formación Profesional e Universidades e unha vez consultadas as organizacións sindicais presentes na Mesa de Negociación e na Comisión de Persoal, o Consello da Xunta de Galicia, na súa reunión do 15 de xuño de 2023, adoptou o seguinte
Primeiro. Aprobar a modificación da relación de postos de traballo da Consellería de Cultura, Educación, Formación Profesional e Universidades nos termos que se sinalan no anexo a este acordo, como consecuencia das súas necesidades funcionais e organizativas actuais.
Segundo. Ordenar a súa publicación no Diario Oficial de Galicia para os efectos da entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 15 de xuño de 2023, relativo á aprobación da modificación da relación de postos de traballo da Consellería de Cultura, Educación, Formación Profesional e Universidades, coa finalidade de cumprir o dito acordo, de conformidade coa Orde da Consellería de Facenda, do 8 de xaneiro de 2020, sobre delegación de competencias na Dirección Xeral da Función Pública (DOG núm. 16, do 24 de xaneiro), dispoño que se publique no Diario Oficial de Galicia como anexo a esta resolución.
Santiago de Compostela, 16 de xuño de 2023
RESOLUCIÓN do 16 de xuño de 2023 pola que se ordena a publicación do Acordo do Consello da Xunta de Galicia, do 15 de xuño de 2023, polo que se aproba a modificación da relación de postos de traballo da Axencia Galega de Innovación.
Consellería de Facenda e Administración Pública — III. Outras disposicións — 27/06/2023

A aprobación da modificación da relación de postos de traballo da Axencia Galega de Innovación xustifícase polas razóns indicadas no punto primeiro do acordo.
En consecuencia, por proposta da Axencia de Galega de Innovación, e unha vez consultadas as organizacións sindicais presentes na Mesa de Negociación e na Comisión de Persoal, o Consello da Xunta de Galicia, na súa reunión do 15 de xuño de 2023, adoptou o seguinte
Primeiro. Aprobar a modificación da relación de postos de traballo da Axencia Galega de Innovación nos termos que se sinalan no anexo a este acordo, como consecuencia das súas necesidades funcionais e organizativas actuais.
Segundo. Ordenar a súa publicación no
Diario Oficial de Galicia
para os efectos da entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 15 de xuño de 2023, relativo á aprobación da modificación da relación de postos de traballo da Axencia Galega de Innovación, coa finalidade de cumprir o dito acordo, de conformidade coa Orde da Consellería de Facenda, do 8 de xaneiro de 2020, sobre delegación de competencias na Dirección Xeral da Función Pública (DOG núm. 16, do 24 de xaneiro), dispoño que se publique no
Diario Oficial de Galicia
como anexo a esta resolución.
Santiago de Compostela, 16 de xuño de 2023
RESOLUCIÓN do 12 de xuño de 2023 pola que se conceden as axudas reguladas na Orde do 31 de marzo de 2023 pola que establecen as bases reguladoras para a concesión de subvencións ás galerías de arte para a participación en feiras e mercados de arte fóra da Comunidade Autónoma de Galicia e se convocan para o ano 2023 (código de procedemento CT215C).
Consellería de Cultura, Educación, Formación Profesional e Universidades — III. Outras disposicións — 21/06/2023

Logo de ver as solicitudes de axudas destinadas a facilitar a participación das galerías de arte que desenvolvan a súa actividade no ámbito da Comunidade Autónoma de Galicia en feiras e eventos do sector que teñan lugar no ano 2023 fóra da Comunidade, e tendo en conta o cumprimento dos requisitos e trámites establecidos na Lei 9/2007, de 13 de xuño, de subvencións de Galicia; no Decreto 11/2009, do 8 de xaneiro, polo que se aproba o Regulamento da citada lei, e no Decreto lexislativo 1/1999, do 7 de outubro, que aproba o texto refundido da Lei de réxime financeiro e orzamentario de Galicia.
A suma total das axudas ascende a corenta e catro mil euros (44.000,00 €), que se librarán con cargo á aplicación 10.04.432B.770.0 (CP 2015 00374) dos orzamentos xerais da Comunidade Autónoma de Galicia para 2023.
Segundo os criterios sinalados no artigo 11 da Orde do 31 de marzo de 2023 pola que se establecen as bases reguladoras,
Concederlles as axudas, polas contías que se indican, ás galerías que se relacionan no anexo que se xunta, ordenadas por orde de entrada das solicitudes, segundo os requisitos establecidos no artigo 3, e publicalas do
Diario Oficial de Galicia
, segundo o establecido no artigo 11 da orde.
As galerías subvencionadas a que fai referencia esta resolución quedan obrigadas a achegar a documentación xustificativa segundo o procedemento indicado no artigo 15 da orde de convocatoria e quedarán suxeitas ás obrigas recollidas no artigo 11 da Lei 9/2007, do 13 de xuño, de subvencións de Galicia.
Conforme o artigo 11 da orde, a publicación desta resolución na páxina web oficial da Consellería de Cultura, Educación, Formación Profesional e Universidades (https://www.cultura.gal) substituirá a notificación persoal e producirá os mesmos efectos.
Contra esta resolución poderá interpoñerse recurso de reposición, ante o mesmo órgano que ditou o acto, no prazo dun mes desde a súa notificación, de acordo co disposto no artigo 124 da Lei 39/2015, do 1 de outubro, do procedemento administrativo común das administracións públicas, ou directamente recurso contencioso-administrativo, ante o Tribunal Superior de Xustiza de Galicia, no prazo de dous meses contado desde o día seguinte ao da súa notificación, de conformidade co establecido na Lei 29/1998, reguladora da xurisdición contencioso-administrativa. No caso de optar polo recurso de reposición, este deberá resolverse antes de poder interpoñer o contencioso-administrativo.
Santiago de Compostela, 12 de xuño de 2023
RESOLUCIÓN do 14 de xuño de 2023, da Dirección Xeral de Centros e Recursos Humanos, pola que se publica o anuncio da actualización da oferta de formación profesional do sistema educativo en centros públicos da Comunidade Autónoma de Galicia para o curso académico 2023/24.
Consellería de Cultura, Educación, Formación Profesional e Universidades — III. Outras disposicións — 22/06/2023

Co obxecto de proceder á actualización da oferta de formación profesional do sistema educativo en centros públicos da Comunidade Autónoma de Galicia para o curso académico 2023/24, a Dirección Xeral de Centros e Recursos Humanos
Anunciar que a actualización da oferta de formación profesional do sistema educativo en centros públicos da Comunidade Autónoma de Galicia para o curso académico 2023/24, que inclúe algúns aspectos para a súa organización, estará dispoñible no portal educativo da Consellería de Cultura, Educación, Formación Profesional e Universidades (https://www.edu.xunta.gal/portal).
Santiago de Compostela, 14 de xuño de 2023
EXTRACTO da Orde do 14 de xuño de 2023 pola que se establecen as bases reguladoras para a concesión das axudas ao libro galego, dirixidas á tradución para outras linguas de obras publicadas orixinariamente en galego e á tradución para o galego de obras publicadas orixinariamente noutras linguas, e procédese á súa convocatoria para o ano 2023 (código de procedemento CT221C).
Consellería de Cultura, Educación, Formación Profesional e Universidades — III. Outras disposicións — 22/06/2023

BDNS (Identif.): 704040.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Entidades beneficiarias
Poderán ser beneficiarias das subvencións establecidas para a tradución aquelas persoas físicas ou xurídicas que acrediten a súa condición de editoras de acordo co establecido na presente orde, para o que deberán estar dadas de alta antes do 1 de xaneiro de 2023 na epígrafe 476.1 edición de libros, do imposto de actividades económicas.
Non poden beneficiarse das axudas recollidas nesta orde aquelas solicitantes que se atopen nos supostos previstos nos puntos 2 e 3 do artigo 10 da Lei 9/2007, do 13 de xuño, de subvencións de Galicia.
Así mesmo, quedan excluídos os proxectos que presenten contratos de tradución con persoas xurídicas.
Segundo. Obxecto
Esta orde ten por obxecto establecer as bases que regularán o procedemento de concesión de subvencións a aquelas persoas físicas ou xurídicas que acrediten a condición de editoras, de acordo co establecido na presente orde (código do procedemento CT221C).
A finalidade é subvencionar os custos da tradución das diferentes obras literarias en formato papel ou dixital para apoiar o libro galego e o mercado literario galego, no que se refire á tradución para outras linguas de obras publicadas orixinariamente en galego e á tradución para o galego de obras publicadas orixinariamente noutras linguas.
Así mesmo, ten por obxecto convocar a dita subvención para o ano 2023.
Terceiro. Bases reguladoras
Orde do 14 de xuño de 2023 pola que se establecen as bases reguladoras para a concesión das axudas ao libro galego, dirixidas á tradución para outras linguas de obras publicadas orixinariamente en galego e á tradución para o galego de obras publicadas orixinariamente noutras linguas, e procédese á súa convocatoria para o ano 2023 (código de procedemento CT221C).
Cuarto. Importe
A contía máxima adxudicada por medio desta orde ascende a douscentos mil euros (200.000,00 €). As axudas concederanse con cargo á aplicación orzamentaria 10.04.432A.770.0 dos orzamentos da Comunidade Autónoma de Galicia para o ano 2023, por un importe de 90.000 € e, con cargo aos orzamentos de 2024, a cantidade de 110.000 €.
Quinto. Prazo de presentación de solicitudes
O prazo de presentación de solicitudes será dun mes contado a partir do día seguinte ao da publicación desta orde no Diario Oficial de Galicia.
Santiago de Compostela, 14 de xuño de 2023
RESOLUCIÓN do 16 de xuño de 2023 pola que se ordena a publicación do Acordo do Consello da Xunta de Galicia do 15 de xuño de 2023 polo que se aproba a modificación da relación de postos de traballo da Consellería de Política Social e Xuventude.
Consellería de Facenda e Administración Pública — III. Outras disposicións — 22/06/2023

A aprobación da modificación da relación de postos de traballo da Consellería de Política Social e Xuventude xustifícase polas razóns indicadas no punto primeiro do acordo.
Esta modificación da relación de postos de traballo é unha modificación parcial que contén cambios de diversa natureza polo que, por razóns de eficacia e operatividade, se considera máis axeitada a publicación completa e non parcial dos postos pertencentes á Residencia de Maiores de Burela e á Residencia de Maiores das Gándaras, de tal xeito que figuran postos cuxas características foron aprobadas en modificacións anteriores.
En consecuencia, por proposta da Consellería de Política Social e Xuventude e unha vez consultadas as organizacións sindicais presentes na Mesa de Negociación e na Comisión de Persoal, o Consello da Xunta de Galicia, na súa reunión do 15 de xuño de 2023, adoptou o seguinte
Primeiro. Aprobar a modificación da relación de postos de traballo da Consellería de Política Social e Xuventude nos termos que se sinalan no anexo a este acordo, como consecuencia das súas necesidades funcionais e organizativas actuais.
Segundo. Ordenar a súa publicación no
Diario Oficial de Galicia
para os efectos da entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 15 de xuño de 2023, relativo á aprobación da modificación da relación de postos de traballo da Consellería de Política Social e Xuventude, coa finalidade de cumprir o dito acordo, de conformidade coa Orde da Consellería de Facenda do 8 de xaneiro de 2020 sobre delegación de competencias na Dirección Xeral da Función Pública (DOG núm. 16, do 24 de xaneiro), dispoño que se publique no
Diario Oficial de Galicia
como anexo a esta resolución.
Santiago de Compostela, 16 de xuño de 2023
CORRECCIÓN DE ERROS. Orde do 2 de xuño de 2023 pola que se aproba o Plan de inspección en materia de seguridade industrial na Comunidade Autónoma de Galicia para o ano 2023.
Vicepresidencia Primeira e Consellería de Economía, Industria e Innovación — III. Outras disposicións — 22/06/2023

Advertido erro na devandita orde, publicada no Diario Oficial de Galicia núm. 110, do 12 de xuño de 2023, na páxina 36037, na segunda fila da táboa, onde di: «P>125 kW:200», debe dicir: «P>25 kW:250».
RESOLUCIÓN do 12 de xuño de 2023, da Dirección Xeral de Mobilidade, pola que se modifica a Resolución do 4 de xuño de 2019 pola que se establece a composición da Xunta Arbitral de Transportes de Galicia.
Consellería de Infraestruturas e Mobilidade — II. Autoridades e persoal — 28/06/2023

A Xunta Arbitral de Transportes de Galicia, instrumento de protección e defensa das partes que interveñen na actividade de transporte, creouse, no marco da Lei 16/1987, do 30 de xullo, de ordenación dos transportes terrestres, pola Orde da Consellería de Ordenación do Territorio e Obras Públicas do 9 de outubro de 1991 (
Diario Oficial de Galicia
núm. 232, do 23 de outubro).
A súa actual composición vén determinada pola Resolución desta dirección xeral, do 4 de xuño de 2019, pola que se establece a composición da Xunta Arbitral de Transportes de Galicia (DOG núm. 110, do 12 de xuño), que foi modificada polas resolucións do 9 e 22 de outubro de 2019, do 18 de maio de 2020, do 19 de febrero de 2021 e do 26 de abril de 2022 (DOG núm. 197, do 16 de outubro de 2019, núm. 209, do 4 de novembro de 2019, núm. 112, do 10 de xuño de 2020, núm. 41, do 2 de marzo de 2021 e núm. 89, do 9 de maio de 2022, respectivamente).
Debido a que se produciron algúns cambios nas persoas que ocupan postos na Administración e noutras entidades, considérase oportuno modificar a actual composición da Xunta Arbitral de Transportes de Galicia.
De conformidade co exposto,
Primeiro. Modificar os puntos 2.1.1, 2.1.2, 2.6.2, e 3.2 da Resolución da Dirección Xeral de Mobilidade, do 4 de xuño de 2019, pola que se establece a composición da Xunta Arbitral de Transportes de Galicia, relativos a vogais representantes da Administración, vogal suplente representante das empresas cargadoras e a suplencia da secretaría, que pasa a ter a seguinte redacción:
«2.1. Vogais: representante da Administración.
2.1.1. Titulares:
– Marta María Vázquez Sanjurjo.
– María Teresa Somoza García.
2.1.2. Suplentes:
– Eduardo Suárez Campo.
– Marta Figueiras García».
«2.6. Vogais: representante das empresas cargadoras, por proposta da Confederación de Empresarios de Galicia:
2.6.2. Suplente:
– José Antonio Neira Cortés».
«3.2. Secretario/a suplentes:
– Marta Figueiras García.
– María Teresa Somoza García».
Segundo. A modificación anterior entenderase vixente e aplicable a partir da publicación desta resolución no
Diario Oficial de Galicia
.
Santiago de Compostela, 12 de xuño de 2023
RESOLUCIÓN do 7 de xuño de 2023 pola que se fai público o acordo plenario polo que se designa o conselleiro integrante da Sección de Estudos e Informes para o que resta do ano 2023.
Consello Consultivo de Galicia — II. Autoridades e persoal — 26/06/2023

De conformidade co establecido no artigo 18 do Decreto 91/2015, do 18 de xuño, polo que se aproba o Regulamento de organización e funcionamento do Consello Consultivo de Galicia, esta presidencia
Facer público o acordo plenario do 7 de xuño de 2023, do Consello Consultivo de Galicia, polo que se designa o conselleiro electivo integrante da Sección de Estudos e Informes do Consello Consultivo para o que resta do ano 2023, do teor literal seguinte:
«Logo da entrada en vigor da Lei 2/2023, do 14 de marzo, pola que se modifica a Lei 3/2014, do 24 de abril, do Consello Consultivo de Galicia (
Diario Oficial de Galicia
núm. 55, do 20 de marzo), o Pleno do Consello Consultivo de Galicia, na súa reunión do día 7 de xuño de 2023, de acordo co artigo 21.1 da citada Lei 3/2014, do 24 de abril, do Consello Consultivo de Galicia,
Primeiro. A designación do conselleiro electivo Alberte Souto Souto, como conselleiro que compoñerá a Sección de Estudos e Informes do Consello Consultivo de Galicia para o que resta do ano 2023.
Segundo. Que, de acordo co número 2 do citado artigo 18, se publique este acordo no
Diario Oficial de Galicia
».
Santiago de Compostela, 7 de xuño de 2023
RESOLUCIÓN do 16 de xuño de 2023 pola que se conceden as subvencións aos proxectos de fomento do uso do galego dos centros de titularidade privada de Galicia que imparten ensinanzas regradas de niveis non universitarios, para o curso escolar 2022/23 (código de procedemento PL500B).
Consellería de Cultura, Educación, Formación Profesional e Universidades — III. Outras disposicións — 23/06/2023

Mediante a Orde do 16 de decembro de 2022 anúnciase a convocatoria de subvencións para a presentación de proxectos de fomento do uso do galego dos centros de titularidade privada de Galicia que imparten ensinanzas regradas de niveis non universitarios, para o curso escolar 2022/23 (código de procedemento PL500B) (DOG núm. 245, do 27 de decembro).
Unha vez que se publicou a proposta provisional de adxudicación e se levaron a cabo os trámites preceptivos, por proposta da xefatura territorial de cada unha das catro provincias,
Conceder as subvencións nos termos que figuran no anexo a esta resolución.
Contra esta resolución caberá interpoñer recurso de reposición no prazo dun mes ante a persoa titular da Secretaría Xeral Técnica da Consellería de Cultura, Educación, Formación Profesional e Universidades, por delegación de competencias establecida na Orde do 29 de xullo de 2022 (DOG núm. 151, do 9 de agosto), ou directamente recurso contencioso-administrativo no prazo de dous meses ante a Sala do Contencioso-Administrativo do Tribunal Superior de Xustiza de Galicia, que se contarán, en ambos os dous casos, desde o día seguinte ao da publicación desta resolución no
Diario Oficial de Galicia
.
Santiago de Compostela, 16 de xuño de 2023
Provincia: A Coruña
Provincia: Lugo
Provincia: Ourense
Provincia: Pontevedra
DECRETO 93/2023, do 22 de xuño, polo que se nomea secretaria xeral da Igualdade a Sandra Vázquez Domínguez.
Consellería de Promoción do Emprego e Igualdade — II. Autoridades e persoal — 23/06/2023

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 26 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta da conselleira de Promoción do Emprego e Igualdade, e logo de deliberación do Consello da Xunta de Galicia, na súa reunión do día vinte e dous de xuño de dous mil vinte e tres,
Nomeo secretaria xeral da Igualdade a Sandra Vázquez Domínguez.
Santiago de Compostela, vinte e dous de xuño de dous mil vinte e tres
DECRETO 95/2023, do 22 de xuño, polo que se nomea secretario xeral técnico da Consellería do Medio Rural a Joaquín Macho Canales.
Consellería do Medio Rural — II. Autoridades e persoal — 23/06/2023

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do conselleiro do Medio Rural, e logo de deliberación do Consello da Xunta de Galicia, na súa reunión do día vinte e dous de xuño de dous mil vinte e tres,
Nomeo secretario xeral técnico da Consellería do Medio Rural a Joaquín Macho Canales.
Santiago de Compostela, vinte e dous de xuño de dous mil vinte e tres
DECRETO 94/2023, do 22 de xuño, polo que se nomea secretario xeral de Apoio ao Emprego, Traballo Autónomo e Economía Social a Pablo Fernández López.
Consellería de Promoción do Emprego e Igualdade — II. Autoridades e persoal — 23/06/2023

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 26 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta da conselleira de Promoción do Emprego e Igualdade, e logo de deliberación do Consello da Xunta de Galicia, na súa reunión do día vinte e dous de xuño de dous mil vinte e tres,
Nomeo secretario xeral de Apoio ao Emprego, Traballo Autónomo e Economía Social a Pablo Fernández López.
Santiago de Compostela, vinte e dous de xuño de dous mil vinte e tres
DECRETO 92/2023, do 22 de xuño, polo que se nomea secretario xeral técnico da Consellería de Promoción do Emprego e Igualdade a Alberto Fuentes Losada.
Consellería de Promoción do Emprego e Igualdade — II. Autoridades e persoal — 23/06/2023

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta da conselleira de Promoción do Emprego e Igualdade, e logo de deliberación do Consello da Xunta de Galicia, na súa reunión do día vinte e dous de xuño de dous mil vinte e tres,
Nomeo secretario xeral técnico da Consellería de Promoción do Emprego e Igualdade a Alberto Fuentes Losada.
Santiago de Compostela, vinte e dous de xuño de dous mil vinte e tres
DECRETO 90/2023, do 22 de xuño, polo que se nomea directora xeral de Persoas con Discapacidade a Begoña Abeijón Fernández.
Consellería de Política Social e Xuventude — II. Autoridades e persoal — 23/06/2023

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta da conselleira de Política Social e Xuventude, e logo de deliberación do Consello da Xunta de Galicia, na súa reunión do día vinte e dous de xuño de dous mil vinte e tres,
Nomeo directora xeral de Persoas con Discapacidade a Begoña Abeijón Fernández.
Santiago de Compostela, vinte e dous de xuño de dous mil vinte e tres
DECRETO 91/2023, do 22 de xuño, polo que se nomea secretaria xeral técnica da Consellería de Sanidade a Natalia Lobato Mosquera.
Consellería de Sanidade — II. Autoridades e persoal — 23/06/2023

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do conselleiro de Sanidade, e logo de deliberación do Consello da Xunta de Galicia, na súa reunión do día vinte e dous de xuño de dous mil vinte e tres,
Nomeo secretaria xeral técnica da Consellería de Sanidade a Natalia Lobato Mosquera.
Santiago de Compostela, vinte e dous de xuño de dous mil vinte e tres
DECRETO 89/2023, do 22 de xuño, polo que se nomea secretario xeral de Industria a Nicolás Vázquez Iglesias.
Consellería de Economía, Industria e Innovación — II. Autoridades e persoal — 23/06/2023

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 26 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta da conselleira de Economía, Industria e Innovación, e logo de deliberación do Consello da Xunta de Galicia, na súa reunión do día vinte e dous de xuño de dous mil vinte e tres,
Nomeo secretario xeral de Industria a Nicolás Vázquez Iglesias.
Santiago de Compostela, vinte e dous de xuño de dous mil vinte e tres
DECRETO 88/2023, do 22 de xuño, polo que se nomea secretario xeral técnico da Consellería de Economía, Industria e Innovación a José Ramón Pardo Cabarcos.
Consellería de Economía, Industria e Innovación — II. Autoridades e persoal — 23/06/2023

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta da conselleira de Economía, Industria e Innovación, e logo de deliberación do Consello da Xunta de Galicia, na súa reunión do día vinte e dous de xuño de dous mil vinte e tres,
Nomeo secretario xeral técnico da Consellería de Economía, Industria e Innovación a José Ramón Pardo Cabarcos.
Santiago de Compostela, vinte e dous de xuño de dous mil vinte e tres
DECRETO 87/2023, do 22 de xuño, polo que se nomea secretaria xeral técnica da Consellería de Infraestruturas e Mobilidade a María Pilar Arias Graña.
Consellería de Infraestruturas e Mobilidade — II. Autoridades e persoal — 23/06/2023

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta da conselleira de Infraestruturas e Mobilidade, e logo de deliberación do Consello da Xunta de Galicia, na súa reunión do día vinte e dous de xuño de dous mil vinte e tres,
Nomeo secretaria xeral técnica da Consellería de Infraestruturas e Mobilidade a María Pilar Arias Graña.
Santiago de Compostela, vinte e dous de xuño de dous mil vinte e tres
DECRETO 85/2023, do 22 de xuño, polo que se dispón que cese Covadonga Toca Carús como secretaria xeral de Apoio ao Emprego, Traballo Autónomo e Economía Social.
Consellería de Promoción do Emprego e Igualdade — II. Autoridades e persoal — 23/06/2023

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 26 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta da conselleira de Promoción do Emprego e Igualdade, e logo de deliberación do Consello da Xunta de Galicia na súa reunión do día vinte e dous de xuño de dous mil vinte e tres,
Que cese, por pase a outro destino, Covadonga Toca Carús como secretaria xeral de Apoio ao Emprego, Traballo Autónomo e Economía Social, agradecéndolle os servizos prestados.
Santiago de Compostela, vinte e dous de xuño de dous mil vinte e tres
DECRETO 100/2023, do 29 de xuño, polo que se nomea director da Axencia de Turismo de Galicia a José Manuel Merelles Remy.
Vicepresidencia Primeira e Consellería de Presidencia, Xustiza e Deportes — II. Autoridades e persoal — 30/06/2023

En virtude do establecido no artigo 19.2 dos estatutos da Axencia de Turismo de Galicia, aprobados polo Decreto 196/2012, do 27 de setembro, polo que se crea a Axencia de Turismo de Galicia e se aproban os seus estatutos; nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 65 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do vicepresidente primeiro e conselleiro de Presidencia, Xustiza e Deportes e logo de deliberación do Consello da Xunta de Galicia na súa reunión do día vinte e nove de xuño de dous mil vinte e tres,
Nomeo director da Axencia de Turismo de Galicia a José Manuel Merelles Remy.
Santiago de Compostela, vinte e nove de xuño de dous mil vinte e tres
DECRETO 86/2023, do 22 de xuño, polo que se dispón que cese Nicolás Vázquez Iglesias como secretario xeral técnico da Consellería do Medio Rural.
Consellería do Medio Rural — II. Autoridades e persoal — 23/06/2023

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do conselleiro do Medio Rural, e logo de deliberación do Consello da Xunta de Galicia na súa reunión do día vinte e dous de xuño de dous mil vinte e tres,
Que cese, por pase a outro destino, Nicolás Vázquez Iglesias como secretario xeral técnico da Consellería do Medio Rural, agradecéndolle os servizos prestados.
Santiago de Compostela, vinte e dous de xuño de dous mil vinte e tres
DECRETO 101/2023, do 29 de xuño, polo que se nomea presidente da entidade pública empresarial Portos de Galicia a José Antonio Álvarez Vidal.
Consellería do Mar — II. Autoridades e persoal — 30/06/2023

En virtude do establecido no artigo 12 da Lei 6/2017, do 12 de decembro, de portos de Galicia, e 65 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do conselleiro do Mar e logo de deliberación do Consello da Xunta de Galicia na súa reunión do día vinte e nove de xuño de dous mil vinte e tres,
Nomeo presidente da entidade pública empresarial Portos de Galicia a José Antonio Álvarez Vidal.
Santiago de Compostela, vinte e nove de xuño de dous mil vinte e tres
DECRETO 99/2023, do 29 de xuño, polo que se dispón que cese Susana Lenguas Gil como presidenta da entidade pública empresarial Portos de Galicia.
Consellería do Mar — II. Autoridades e persoal — 30/06/2023

En virtude do establecido no artigo 12 da Lei 6/2017, do 12 de decembro, de portos de Galicia, e 65 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do conselleiro do Mar e logo de deliberación do Consello da Xunta de Galicia na súa reunión do día vinte e nove de xuño de dous mil vinte e tres,
Que cese Susana Lenguas Gil como presidenta da entidade pública empresarial Portos de Galicia, agradecéndolle os servizos prestados.
Santiago de Compostela, vinte e nove de xuño de dous mil vinte e tres
DECRETO 84/2023, do 22 de xuño, polo que se dispón que cese José Ramón Pardo Cabarcos como secretario xeral técnico da Consellería de Promoción do Emprego e Igualdade.
Consellería de Promoción do Emprego e Igualdade — II. Autoridades e persoal — 23/06/2023

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta da conselleira de Promoción do Emprego e Igualdade, e logo de deliberación do Consello da Xunta de Galicia na súa reunión do día vinte e dous de xuño de dous mil vinte e tres,
Que cese, por pase a outro destino, José Ramón Pardo Cabarcos como secretario xeral técnico da Consellería de Promoción do Emprego e Igualdade, agradecéndolle os servizos prestados.
Santiago de Compostela, vinte e dous de xuño de dous mil vinte e tres
DECRETO 82/2023, do 22 de xuño, polo que se dispón que cese Paula María Uría Traba como secretaria xeral de Industria.
Consellería de Economía, Industria e Innovación — II. Autoridades e persoal — 23/06/2023

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 26 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta da conselleira de Economía, Industria e Innovación, e logo de deliberación do Consello da Xunta de Galicia na súa reunión do día vinte e dous de xuño de dous mil vinte e tres,
Que cese Paula María Uría Traba como secretaria xeral de Industria, agradecéndolle os servizos prestados.
Santiago de Compostela, vinte e dous de xuño de dous mil vinte e tres
DECRETO 83/2023, do 22 de xuño, polo que se dispón que cese Alberto Fuentes Losada como secretario xeral técnico da Consellería de Sanidade.
Consellería de Sanidade — II. Autoridades e persoal — 23/06/2023

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do conselleiro de Sanidade, e logo de deliberación do Consello da Xunta de Galicia na súa reunión do día vinte e dous de xuño de dous mil vinte e tres,
Que cese, por pase a outro destino, Alberto Fuentes Losada como secretario xeral técnico da Consellería de Sanidade, agradecéndolle os servizos prestados.
Santiago de Compostela, vinte e dous de xuño de dous mil vinte e tres
DECRETO 80/2023, do 22 de xuño, polo que se dispón que cese Joaquín Macho Canales como secretario xeral técnico da Consellería de Infraestruturas e Mobilidade.
Consellería de Infraestruturas e Mobilidade — II. Autoridades e persoal — 23/06/2023

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta da conselleira de Infraestruturas e Mobilidade, e logo de deliberación do Consello da Xunta de Galicia na súa reunión do día vinte e dous de xuño de dous mil vinte e tres,
Que cese, por pase a outro destino, Joaquín Macho Canales como secretario xeral técnico da Consellería de Infraestruturas e Mobilidade, agradecéndolle os servizos prestados.
Santiago de Compostela, vinte e dous de xuño de dous mil vinte e tres